Estudiós de la visualitat contemporània, ha publicat diversos estudis sobre art, cinema i literatura del , com ara "Salvador Dalí. The construction of the image" (Yale University Press, 2007) i "Joan Miró. Pintura, collage, cultura de masas" (Alianza Editorial, 2007). Ha estat el comissari de l'exposició "Dalí. Cultura de masses" (CaixaForum, Barcelona / Reina Sofía, Madrid, 2004), "Dalí and Films" (Tate Modern, Londres / MoMA, Nova York, 2007), "Picasso 1899. Un collage abans del collage" (Museu Picasso, Barcelona, 2012) i "Barcelona, zona neutral 1914-1918" (Fundació Joan Miró, 2014), amb Joan Maria Minguet i Batllori. Al marge de la seva activitat acadèmica, ha publicat un assaig periodístic "La vaga de tramvies de 1951 (Una crònica de Barcelona)" (Laia, 1977), la novel·la "La germana fosca" (Destino, 1988) i el dietari "Diari de guerra. Nova York, tardor 2001" (L'Avenç, 2011), que recull l'estada de l'autor a Nova York durant els tres mesos posteriors a l'atemptat contra el World Trade Center.